# Úradný vestník L 281/2021

| | ISSN 1977-0790 |
| --- | --- |
| Úradný vestník
  Európskej únie | L 281 |
| | |
| Slovenské vydanie | Právne predpisy | Ročník 644. augusta 2021 |

ISSN 1977-0790

Úradný vestník

Európskej únie

L 281

Slovenské vydanie

Právne predpisy

Ročník 644. augusta 2021

---

| Obsah | | II   Nelegislatívne akty | Strana |
| --- | --- | --- | --- |
| | | NARIADENIA |
| | * | Vykonávacie nariadenie Komisie (EÚ) 2021/1291 z 28. júla 2021, ktorým sa do registra zapisuje zemepisné označenie liehoviny podľa článku 30 ods. 2 nariadenia Európskeho parlamentu a Rady (EÚ) 2019/787 [Demerara Rum] | 1 |
| | * | Vykonávacie nariadenie Komisie (EÚ) 2021/1292 z 28. júla 2021, ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [Chufa de Valencia (CHOP)] | 3 |
| | * | Vykonávacie nariadenie Komisie (EÚ) 2021/1293 z 3. augusta 2021, ktorým sa mení vykonávacie nariadenie (EÚ) 2021/823, ktorým sa po revíznom prešetrovaní pred uplynutím platnosti podľa článku 18 nariadenia Európskeho parlamentu a Rady (EÚ) 2016/1037 ukladá konečné vyrovnávacie clo na dovoz niektorých pstruhov dúhových s pôvodom v Turecku | 4 |

Obsah

II   Nelegislatívne akty

Strana

NARIADENIA

*

Vykonávacie nariadenie Komisie (EÚ) 2021/1291 z 28. júla 2021, ktorým sa do registra zapisuje zemepisné označenie liehoviny podľa článku 30 ods. 2 nariadenia Európskeho parlamentu a Rady (EÚ) 2019/787 [Demerara Rum]

1

*

Vykonávacie nariadenie Komisie (EÚ) 2021/1292 z 28. júla 2021, ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [Chufa de Valencia (CHOP)]

3

*

Vykonávacie nariadenie Komisie (EÚ) 2021/1293 z 3. augusta 2021, ktorým sa mení vykonávacie nariadenie (EÚ) 2021/823, ktorým sa po revíznom prešetrovaní pred uplynutím platnosti podľa článku 18 nariadenia Európskeho parlamentu a Rady (EÚ) 2016/1037 ukladá konečné vyrovnávacie clo na dovoz niektorých pstruhov dúhových s pôvodom v Turecku

4

| SK | Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.
  Názvy všetkých ostatných aktov sú vytlačené tučným písmom a je pred nimi hviezdička. |
| --- | --- |

SK

Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.

Názvy všetkých ostatných aktov sú vytlačené tučným písmom a je pred nimi hviezdička.

---

II Nelegislatívne akty

NARIADENIA

| 4.8.2021 | SK | Úradný vestník Európskej únie | L 281/1 |
| --- | --- | --- | --- |

4.8.2021

SK

Úradný vestník Európskej únie

L 281/1

---

VYKONÁVACIE NARIADENIE KOMISIE (EÚ) 2021/1291

z 28. júla 2021,

ktorým sa do registra zapisuje zemepisné označenie liehoviny podľa článku 30 ods. 2 nariadenia Európskeho parlamentu a Rady (EÚ) 2019/787 [„Demerara Rum“]

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (1), a najmä na jeho článok 30 ods. 2,

keďže:

| (1) | Komisia v súlade s článkom 17 ods. 5 nariadenia Európskeho parlamentu a Rady (ES) č. 110/2008 (2) preskúmala žiadosť Francúzskej Guyany z 28. júna 2018 o zápis zemepisného označenia „Demerara Rum“ do registra. |
| --- | --- |

(1)

Komisia v súlade s článkom 17 ods. 5 nariadenia Európskeho parlamentu a Rady (ES) č. 110/2008 (2) preskúmala žiadosť Francúzskej Guyany z 28. júna 2018 o zápis zemepisného označenia „Demerara Rum“ do registra.

| (2) | Nariadenie (EÚ) 2019/787, ktorým sa nahrádza nariadenie (ES) č. 110/2008, nadobudlo účinnosť 25. mája 2019. V súlade s článkom 49 ods. 1 uvedeného nariadenia sa kapitola III nariadenia (ES) č. 110/2008 o zemepisných označeniach zrušuje s účinnosťou od 8. júna 2019. |
| --- | --- |

(2)

Nariadenie (EÚ) 2019/787, ktorým sa nahrádza nariadenie (ES) č. 110/2008, nadobudlo účinnosť 25. mája 2019. V súlade s článkom 49 ods. 1 uvedeného nariadenia sa kapitola III nariadenia (ES) č. 110/2008 o zemepisných označeniach zrušuje s účinnosťou od 8. júna 2019.

| (3) | Komisia dospela k záveru, že žiadosť je v súlade s nariadením Komisie (ES) č. 110/2008, a preto v zmysle článku 17 ods. 6 uvedeného nariadenia uverejnila v Úradnom vestníku Európskej únie (3) hlavné špecifikácie technickej dokumentácie v súlade s článkom 50 ods. 4 prvým pododsekom nariadenia (EÚ) 2019/787. |
| --- | --- |

(3)

Komisia dospela k záveru, že žiadosť je v súlade s nariadením Komisie (ES) č. 110/2008, a preto v zmysle článku 17 ods. 6 uvedeného nariadenia uverejnila v Úradnom vestníku Európskej únie (3) hlavné špecifikácie technickej dokumentácie v súlade s článkom 50 ods. 4 prvým pododsekom nariadenia (EÚ) 2019/787.

| (4) | Komisii nebola oznámená žiadna námietka v zmysle článku 27 ods. 1 nariadenia (EÚ) 2019/787. |
| --- | --- |

(4)

Komisii nebola oznámená žiadna námietka v zmysle článku 27 ods. 1 nariadenia (EÚ) 2019/787.

| (5) | Preto by sa označenie „Demerara Rum“ malo zapísať do registra ako zemepisné označenie, |
| --- | --- |

(5)

Preto by sa označenie „Demerara Rum“ malo zapísať do registra ako zemepisné označenie,

PRIJALA TOTO NARIADENIE:

Článok 1

Zemepisné označenie „Demerara Rum“ sa zapisuje do registra. V súlade s článkom 30 ods. 4 nariadenia (EÚ) 2019/787 sa týmto nariadením udeľuje názvu „Demerara Rum“ ochrana podľa článku 21 nariadenia (EÚ) 2019/787.

Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli 28. júla 2021

Za Komisiu

v mene predsedníčky

Janusz WOJCIECHOWSKI

člen Komisie

---

(1)  
  Ú. v. EÚ L 130, 17.5.2019, s. 1.

1

(2)  Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (Ú. v. EÚ L 39, 13.2.2008, s. 16).

2

(3)  
  Ú. v. EÚ C 120, 8.4.2021, s. 7.

3

---

| 4.8.2021 | SK | Úradný vestník Európskej únie | L 281/3 |
| --- | --- | --- | --- |

4.8.2021

SK

Úradný vestník Európskej únie

L 281/3

---

VYKONÁVACIE NARIADENIE KOMISIE (EÚ) 2021/1292

z 28. júla 2021,

ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [„Chufa de Valencia“ (CHOP)]

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,

keďže:

| (1) | V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného označenia pôvodu „Chufa de Valencia“ zapísaného do registra na základe nariadenia Komisie (ES) č. 378/1999 (2) zmeneného vykonávacím nariadením Komisie (EÚ) č. 889/2013 (3). Medzi zmeny patrí zmena názvu „Chufa de Valencia“ na názov „Chufa de Valencia“/„Xufa de València“. |
| --- | --- |

(1)

V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného označenia pôvodu „Chufa de Valencia“ zapísaného do registra na základe nariadenia Komisie (ES) č. 378/1999 (2) zmeneného vykonávacím nariadením Komisie (EÚ) č. 889/2013 (3). Medzi zmeny patrí zmena názvu „Chufa de Valencia“ na názov „Chufa de Valencia“/„Xufa de València“.

| (2) | Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (4). |
| --- | --- |

(2)

Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (4).

| (3) | Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť, |
| --- | --- |

(3)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

PRIJALA TOTO NARIADENIE:

Článok 1

Zmena špecifikácie uverejnená v Úradnom vestníku Európskej únie týkajúca sa názvu „Chufa de Valencia“ (CHOP) sa schvaľuje.

Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli 28. júla 2021

Za Komisiu

v mene predsedníčky

Janusz WOJCIECHOWSKI

člen Komisie

---

(1)  
  Ú. v. EÚ L 343, 14.12.2012, s. 1.

1

(2)  Nariadenie Komisie (ES) č. 378/1999 z 19. februára 1999, ktorým sa dopĺňa príloha k nariadeniu (ES) č. 2400/96 o zápise určitých názvov do „Registra chránených označení pôvodu a chránených zemepisných označení“ uvedeného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Ú. v. ES L 46, 20.2.1999, s. 13).

2

(3)  Vykonávacie nariadenie Komisie (EÚ) č. 889/2013 zo 16. septembra 2013, ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [Chufa de Valencia (CHOP)] (Ú. v. EÚ L 247, 18.9.2013, s. 22).

3

(4)  
  Ú. v. EÚ C 129, 13.4.2021, s. 18.

4

---

| 4.8.2021 | SK | Úradný vestník Európskej únie | L 281/4 |
| --- | --- | --- | --- |

4.8.2021

SK

Úradný vestník Európskej únie

L 281/4

---

VYKONÁVACIE NARIADENIE KOMISIE (EÚ) 2021/1293

z 3. augusta 2021,

ktorým sa mení vykonávacie nariadenie (EÚ) 2021/823, ktorým sa po revíznom prešetrovaní pred uplynutím platnosti podľa článku 18 nariadenia Európskeho parlamentu a Rady (EÚ) 2016/1037 ukladá konečné vyrovnávacie clo na dovoz niektorých pstruhov dúhových s pôvodom v Turecku

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (1), a najmä na jeho článok 24 ods. 1,

keďže:

| (1) | Na dovoz niektorých pstruhov dúhových s pôvodom v Turecku sa vzťahujú konečné vyrovnávacie clá uložené vykonávacím nariadením Komisie (EÚ) 2021/823 (2). |
| --- | --- |

(1)

Na dovoz niektorých pstruhov dúhových s pôvodom v Turecku sa vzťahujú konečné vyrovnávacie clá uložené vykonávacím nariadením Komisie (EÚ) 2021/823 (2).

| (2) | Spoločnosť BAFA Su Ürünleri Yavru Üretim Merkezi Sanayi Ticaret AŞ (ďalej len „Bafa“) s doplnkovým kódom TARIC (3) B965, na ktorú sa vzťahuje individuálna sadzba vyrovnávacieho cla vo výške 1,5 % (4), informovala Komisiu o tom, že po zlúčení s materskou spoločnosťou zmenila svoj názov na Kılıç Deniz Ürünleri Üretimi İhracat İthalat ve Ticaret A.Ş. |
| --- | --- |

(2)

Spoločnosť BAFA Su Ürünleri Yavru Üretim Merkezi Sanayi Ticaret AŞ (ďalej len „Bafa“) s doplnkovým kódom TARIC (3) B965, na ktorú sa vzťahuje individuálna sadzba vyrovnávacieho cla vo výške 1,5 % (4), informovala Komisiu o tom, že po zlúčení s materskou spoločnosťou zmenila svoj názov na Kılıç Deniz Ürünleri Üretimi İhracat İthalat ve Ticaret A.Ş.

| (3) | Spoločnosť po zmene svojho názvu (5) požiadala 19. októbra 2020 Komisiu o potvrdenie, že zmena názvu nemá vplyv na jej právo využívať výhody individuálnej sadzby vyrovnávacieho cla, ktorá sa na ňu uplatňovala pod jej predchádzajúcim názvom. |
| --- | --- |

(3)

Spoločnosť po zmene svojho názvu (5) požiadala 19. októbra 2020 Komisiu o potvrdenie, že zmena názvu nemá vplyv na jej právo využívať výhody individuálnej sadzby vyrovnávacieho cla, ktorá sa na ňu uplatňovala pod jej predchádzajúcim názvom.

| (4) | Komisia preskúmala predložené informácie a dospela k záveru, že zmena názvu bola riadne zaregistrovaná príslušnými orgánmi, vykonala sa v skupine spoločností, ktorých je Bafa súčasťou, a neviedla k vytvoreniu nových vzťahov s inými skupinami spoločností, ktoré Komisia neprešetrila. |
| --- | --- |

(4)

Komisia preskúmala predložené informácie a dospela k záveru, že zmena názvu bola riadne zaregistrovaná príslušnými orgánmi, vykonala sa v skupine spoločností, ktorých je Bafa súčasťou, a neviedla k vytvoreniu nových vzťahov s inými skupinami spoločností, ktoré Komisia neprešetrila.

| (5) | Táto zmena názvu teda nemá žiadny vplyv na zistenia vo vykonávacom nariadení (EÚ) 2021/823, a konkrétne na sadzbu vyrovnávacieho cla, ktorá sa na spoločnosť uplatňuje. Dôkazy v spise zároveň potvrdili, že zmena názvu je uplatniteľná od 31. augusta 2020, keďže v ten deň bola zmena zapísaná v obchodnom registri Bodrum. |
| --- | --- |

(5)

Táto zmena názvu teda nemá žiadny vplyv na zistenia vo vykonávacom nariadení (EÚ) 2021/823, a konkrétne na sadzbu vyrovnávacieho cla, ktorá sa na spoločnosť uplatňuje. Dôkazy v spise zároveň potvrdili, že zmena názvu je uplatniteľná od 31. augusta 2020, keďže v ten deň bola zmena zapísaná v obchodnom registri Bodrum.

| (6) | Komisia vzhľadom na úvahy v predchádzajúcom odôvodnení usúdila, že je vhodné zmeniť vykonávacie nariadenie (EÚ) 2021/823, aby sa zohľadnil zmenený názov spoločnosti, ktorej bol pôvodne pridelený doplnkový kód TARIC B965. |
| --- | --- |

(6)

Komisia vzhľadom na úvahy v predchádzajúcom odôvodnení usúdila, že je vhodné zmeniť vykonávacie nariadenie (EÚ) 2021/823, aby sa zohľadnil zmenený názov spoločnosti, ktorej bol pôvodne pridelený doplnkový kód TARIC B965.

| (7) | Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia Európskeho parlamentu a Radu (EÚ) 2016/1036 (6), |
| --- | --- |

(7)

Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia Európskeho parlamentu a Radu (EÚ) 2016/1036 (6),

PRIJALA TOTO NARIADENIE:

Článok 1

1.   Článok 1 ods. 2 vykonávacieho nariadenia (EÚ) 2021/823 sa mení takto:

| Názov spoločnosti „BAFA Su Ürünleri Yavru Üretim Merkezi Sanayi Ticaret AŞ“ | B965 |
| --- | --- |

Názov spoločnosti „BAFA Su Ürünleri Yavru Üretim Merkezi Sanayi Ticaret AŞ“

B965

sa nahrádza názvom

| „Kılıç Deniz Ürünleri Üretimi İhracat İthalat ve Ticaret A.Ş.“ | B965 |
| --- | --- |

„Kılıç Deniz Ürünleri Üretimi İhracat İthalat ve Ticaret A.Ş.“

B965

2.   Doplnkový kód TARIC B965, ktorý bol predtým pridelený spoločnosti BAFA Su Ürünleri Yavru Üretim Merkezi Sanayi Ticaret AŞ, sa od 31. augusta 2020 uplatňuje na spoločnosť Kılıç Deniz Ürünleri Üretimi İhracat İthalat ve Ticaret A.Ş. Každé prípadné konečné clo, ktoré spoločnosť Kılıç Deniz Ürünleri Üretimi İhracat İthalat ve Ticaret A.Ş.zaplatila nad rámec vyrovnávacieho cla stanoveného v článku 1 vykonávacieho nariadenia (EÚ) 2020/658 a článku 1 ods. 2 vykonávacieho nariadenia (EÚ) 2021/823, pokiaľ ide o spoločnosť BAFA Su Ürünleri Yavru Üretim Merkezi Sanayi Ticaret AŞ, sa v súlade s platnými colnými predpismi vráti alebo odpustí.

Článok 2

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli 3. augusta 2021

Za Komisiu

Predsedníčka

Ursula VON DER LEYEN

---

(1)  
  Ú. v. EÚ L 176, 30.6.2016, s. 21.

1

(2)  Vykonávacie nariadenie Komisie (EÚ) 2021/823 z 20. mája 2021, ktorým sa po revíznom prešetrovaní pred uplynutím platnosti podľa článku 18 nariadenia Európskeho parlamentu a Rady (EÚ) 2016/1037 ukladá konečné vyrovnávacie clo na dovoz niektorých pstruhov dúhových s pôvodom v Turecku (Ú. v. EÚ L 183, 25.5.2021, s. 5).

2

(3)  Integrovaný sadzobník Európskej únie.

3

(4)  Táto colná sadzba bola pôvodne uložená vykonávacím nariadením Komisie (EÚ) 2020/658 z 15. mája 2020, ktorým sa po priebežnom revíznom prešetrovaní podľa článku 19 ods. 4 nariadenia Európskeho parlamentu a Rady (EÚ) 2016/1037 mení vykonávacie nariadenie (EÚ) 2015/309, ktorým sa ukladá konečné vyrovnávacie clo a s konečnou platnosťou vyberá dočasné clo uložené na dovoz niektorých pstruhov dúhových s pôvodom v Turecku (Ú. v. EÚ L 155, 18.5.2020, s. 3).

4

(5)  Obchodný register Bodrum, Turecká republika, vyhláška č. 1623 z 31. augusta 2020.

5

(6)  Nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 30.6.2016, s. 21).

6

---